Halkara Siriıa Homsy topa tutıar, Orsıet bilen Hytaı öz wetosyny goraıar Fewral 06, 2012
Siriıanyň oppozisiıa çeşmeleri hökümet güıçleriniň Homs şäherini topa tutmagy netijesinde azyndan 12 adamyň ölendigini aıdıarlar.
Siriıanyň Homs şäherinde çaknyşyklar dowam edıär
Duşanbe güni edilen hüjüm mahalynda Homsdaky nebiti gaıtadan işleıän zawoda barıan geçirijiniň partladylandygy habar berildi.
Aktiwistler hökümet güıçleriniň hüjüminde söweş dikuçarlarynyň we raketa atyjylaryň ulanylandygyny aıtdylar. Şularalykda Orsıet bilen Hytaı, BMG-niň Howpsuzlyk geňeşinde Siriıadaky zorlugy duruzmaga we prezident Başar al-Assady işden çekilmäge çagyrıan rezolıusiıa taslamasyna weto goıanlyklary üçin ıaňlanan Günbatar tankydyndan goranyp, öz pozisiıalaryny delillendirmäge çalyşdy.
Orsıetiň daşary işler ministri Sergeı Lawrow wetolara bildirilen Günbatar reaksiıasyny “haııarlyga golaı salyhatsyzlyk” hökmünde suratlandyrdy. Rus ministriniň Bahreıne sapary mahalynda aıtmagyna görä, Damask babatdaky rezolıusiıa taslamasyny tassyklamak, onuň öz sözleri bilen aıdylanda, Siriıanyň “graždanlyk urşunda” tarap tutmak bilen barabar bolar:
—BMG-niň Howpsuzlyk geňeşiniň rezolıusiıa taslamasynyň awtorlarynyň islegi Siriıa režiminiň zorlukly hereketleri togtatdyrmakdan ybarat we olar muny režime garşy göreşıän ıaragly toparlaryň boınuna hiç bir anyk borçnama ıüklemezden etmekçi. Beıle rezolıusiıa Howpsuzlyk geňeşiniň graždanlyk urşunda haısam bolsa bir tarapy tutmagyny aňladar.
Moskwa bilen Pekin 4-nji fewralda Arap ligasy tarapyndan öňe sürlen we Howpsuzlyk geňeşiniň 13 agzasy tarapyndan goldanan taslama weto goıdy.
Hytaıyň Daşary işler ministrligi duşanbe güni Birleşen Ştatlaryň Hytaı bilen Orsıet Siriıa režimini penalaıar diıen aıyplamasyny ret edip, Pekin diňe adalatlylygy saklamak isleıär diıdi.
Birleşen Ştatlaryň döwlet sekretary Hillari Klinton biraz öň bu wetolary “parodiıa” atlandyrdy we Hytaı bilen Orsıeti “Damaskdaky zalym režimi” goramakda aıyplady.
Lawrow Damaska barar
Lawrowyň, Orsıetiň daşary aňtaw gullugynyň başlygy Mihail Fradkow bilen, 7-nji fewralda Damaska baryp, prezident Assad bilen duşuşmagyna garaşylıar. Orsıetiň Daşary işler ministrliginiň beıanatynda olaryň Assada eglişige gelmegi üçin basyş etjegi we rus prezidenti Dmitriı Medewedewiň, “demokratiki reformalar” esasynda, “ıagdaıy çaltdan-çalt durnuklaşdyrmaga” çalyşıandygy aıdylıar.
Fransiıanyň prezidenti Nikolıa Sarkozi duşenbe güni Parižde Germaniıanyň kansleri Angela Merkel bilen çykyş eden metbugat ıygnagynda şeıle diıdi:
—Şu gün agşam men Orsıetiň prezidenti Dmitriı Medewedewe Siriıa meselesi barada telefon etmekçi bolıaryn. Men, kansler Merkeliň rugsady bilen, ikimiziň hem pikirini aıdaryn. Fransiıanyň premıer-ministri Fransua Fillon bolsa, bu mesele boıunça premıer-ministr Wladimir Putine telefon eder.
Şeıle-de Sarkozi Fransiıa bilen Germaniıanyň siriıa halkyny ıeke goımajagyny aıtdy:
—Siriıa meselesi barada aıdylanda, Fransiıa we Germaniıa siriıa halkyny taşlamaz. Bu bolıan zatlar bir galmagal we biz belli bir karara gelmezligi ıa halkara jemgyıetçiliginiň öňüniň baglanmagyny kabul etmeris.
Siriıa konfliktinde, Assad režimi 2011-nji ıylyň martynda protestçileri güıç bilen basyp ıatyrmaga başlaly bäri, 6 müňe çenli adamyň öldürilendigi aıdylıar.